**MODEL CONTRACT**

**CONTRACT DE LIVRARE MATERIALE PROMOTIONALE**  
 nr. ……………………….. data …………

   1. În temeiul Legii nr. 98/2016 privind achiziţiile publice, actualizată, s-a încheiat prezentul contract de furnizare de materiale promotionale,

    între

**INSTITUȚIA PREFECTULUI – JUDETUL BIHOR** – cu sediul în Oradea, Parcul Traian nr. 5, jud. Bihor, CUI 4348882, tel: 0259/467800; FAX: 0259/411550, reprezentata prin Dl. Ioan Mihaiu, avand functia de prefect, în calitate de **achizitor beneficiar**, pe de o parte,

    şi

**SC ……………………………………………………. S.R.L.**  cu sediul în …………………………….., str……………………………………….. nr…….., tel. ………………………………………….., email ……………………………………………………..cod fiscal ……………………., cont Trezorerie obligatoriu pt a putea face plata deschis la Trezoreria Oradea, reprezentată de dl./dna ………………………………………………., având funcţia de …………………………….., în calitate de **furnizor**

   2. **Definiţii**

   2.1. - În prezentul contract următorii termeni vor fi interpretaţi astfel:

   a. contract - prezentul contract şi toate anexele sale;

   b. achizitor/beneficiar şi furnizor - părţile contractante, aşa cum sunt acestea numite în prezentul contract;

   c. preţul contractului - preţul plătibil furnizorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;

   d. servicii - activităţile a căror prestare face obiectul contractului;

   e. produse - echipamentele, maşinile, utilajele, piesele de schimb şi orice alte bunuri cuprinse în anexa/anexele la prezentul contract şi pe care furnizorul are obligaţia de a le furniza în legătură cu serviciile prestate conform contractului;

   f. forţa majoră - un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

   g. zi - zi calendaristică; an - 365 de zile.

   3. **Interpretare**

   3.1. - În prezentul contract, cu excepţia unei prevederi contrare, cuvintele la forma singular vor include forma de plural şi viceversa, acolo unde acest lucru este permis de context.

   3.2. - Termenul "zi" ori "zile" sau orice referire la zile reprezintă zile calendaristice dacă nu se specifică în mod diferit.

**Clauze obligatorii**

    4. **Obiectul principal al contractului**

4.1. - Furnizorul se obligă să furnizeze bunurile reprezentând materialele promotionale prezentate în Invitatia de depunere a ofertelor nr…………………………………, conform modelelor furnizate de beneficiar, precum și servicii de montare / demontare a banner-ului în locatia indIcată de beneficiar, în conformitate cu obligaţiile asumate prin prezentul contract.

   4.2. - Achizitorul se obligă să plătească preţul convenit în prezentul contract pentru bunurile livrate și serviciile prestate. Fondurile sunt asigurate din bugetul proiectului cu finantare nerambursabilă.

    5. **Preţul contractului**

   5.1. - Preţul convenit pentru bunurile si serviciile de mai sus, plătibil furnizorului de către achizitor este de maxim ………………. lei (fără TVA), adică …………………….. lei cu TVA. Pretul nu este ajustabil, fiind ferm.

    6. **Durata contractului**

   6.1. - Prezentul contract este valabil până la data de …………………………….., începând de la data semnării și înregistrării la beneficiar.

   6.2. - Prezentul contract încetează să producă efecte la data de …………………….. .

  7. **Executarea contractului**

7.1. - Executarea contractului începe la data semnării prezentului contract.

Prestatorul va asigura grafica si machetarea materialelor de mai sus, în termen de 48 de ore de la comanda beneficiarului, transmisă pe emailul convenit de comun acord, comandă care va contine textul si elementele grafice necesare. Beneficiarul va acorda “Bun de tipar” după obtinerea avizelor necesare de la finantator. Montajul banner-ului va fi realizat în termen de max. 3 zile lucrătoare de la comanda beneficiarului; beneficiarul va asigura locația de afișare si toate avizele necesare.

8. **Documentele contractului**

   8.1. - Documentele contractului sunt:

* Invitatia de depunere a ofertelor
* oferta tehnică și financiara

    9. **Obligaţiile principale ale furnizorului**

9.1. - Furnizorul se obligă să furnizeze bunurile și să presteze serviciile la standardele şi/sau performanţele agreate pentru acest tip de bunuri/servicii, conform modelului transmis de achizitor. Activitatea de montare este cea menționată si agreată de comun acord și se va realiza la locatia comunicată de beneficiar. La solicitarea beneficiarului, în termen de max………ani, prestatorul va asigura demontarea banner-ului.

9.2. Furnizorul va asigura calitatea bunurilor si a sigurantei montajului în conformitate cu normele legale în vigoare, pe toată durata afișării banner-ului.

9.3. Furnizorul se obliga, în cazul identificării unor produse sau servicii neconforme, să refacă bunurile / presteze serviciile respective în termen de 48 de ore, sub sanctiunea neachitării prestației respective.

9.4. - Furnizorul se obligă să despăgubească achizitorul împotriva oricăror:

   i) reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele

folosite pentru sau în legătură cu produsele achiziţionate; şi

   ii) daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către achizitor.

   10. **Obligaţiile principale ale achizitorului**

   10.1. - Achizitorul se obligă să recepţioneze, potrivit clauzei 14, bunurile și serviciile prestate în termenul convenit.

10.2. - Achizitorul se obligă să plătească preţul bunuriulor si serviciilor către furnizor în termen de 15 de zile de la primirea facturii, dar nu mai târziu de sfârșitul anului 2019.

   10.3. - Dacă achizitorul nu onorează facturile în termen de 14 zile de la expirarea perioadei prevăzute convenite, furnizorul are dreptul de a sista livrarea bunurilor. Imediat ce achizitorul onorează factura, furnizorul va relua livrarea în cel mai scurt timp posibil.

    11. **Sancţiuni pentru neîndeplinirea culpabilă a obligaţiilor**

   11.1. - În cazul în care, din vina sa exclusivă, furnizorul nu reuşeşte să-şi indeplineasca obligaţiile asumate, atunci achizitorul are dreptul de a deduce din valoarea ramasa de executat din contract, ca penalitati, o suma echivalenta procentual majorarilor de intarziere prevazute de actele normative in vigoare pentru creantele bugetare.

11.2. - În cazul în care achizitorul nu isi onorează obligatiile in termenul convenit atunci acestuia ii revine obligatia de a plati penalitati, o suma echivalenta procentual majorarilor de intarziere prevazute de actele normative in vigoare pentru creantele bugetare din plata neefectuata pana la indeplinirea efectiva a obligatiilor.

   11.3. - Nerespectarea obligaţiilor asumate prin prezentul contract de către una dintre părţi, în mod culpabil şi repetat, dă dreptul părţii lezate de a considera contractul de drept reziliat şi de a pretinde plata de daune-interese.

 11.4. - Achizitorul îşi rezervă dreptul de a renunţa oricând la contract, printr-o notificare scrisă, adresată furnizorului, fără nici o compensaţie, dacă acesta din urmă dă faliment, cu condiţia ca această anulare să nu prejudicieze sau să afecteze dreptul la acţiune sau despăgubire pentru prestator. În acest caz, furnizorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

    12. **Alte responsabilităţi ale furnizorului**

   12.1. - (1) Furnizorul are obligaţia de a furniza bunurile, respectiv executa serviciile prevăzute în contract cu profesionalismul şi promptitudinea cuvenite angajamentului asumat şi în conformitate cu propunerea sa tehnică.

   (2) Furnizorul se obligă să supravegheze prestarea serviciilor de montare/demontare, să asigure resursele umane, materialele, instalaţiile, echipamentele şi orice alte asemenea, fie de natură provizorie, fie definitivă, cerute de şi pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract.

12.2. – Furnizorul se obliga sa acorde o garantie tehnica de 6 luni pentru serviciul de montare.

   12.3. - Furnizorul este pe deplin responsabil pentru execuţia serviciilor în conformitate cu graficul de prestare convenit. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

13. **Alte responsabilităţi ale achizitorului**

   13.1. - Achizitorul se obligă să pună la dispoziţia furnizorului orice facilităţi şi/sau informaţii pe care acesta le-a cerut în propunerea tehnică şi pe care le consideră necesare îndeplinirii contractului.

14. **Recepţie şi verificări**

   14.1. - Achizitorul are dreptul de a verifica modul de livrare a bunurilor si prestare a serviciilor pentru a stabili conformitatea lor cu prevederile din propunerea tehnică şi invitație.

   14.2. - Verificările vor fi efectuate în conformitate cu prevederile din prezentul contract. Achizitorul are obligaţia de a notifica, în scris, la cerererea furnizorului, identitatea reprezentanţilor săi împuterniciţi pentru acest scop.

14.3 Confirmarea executarii lucrarilor se va face de catre împuternicitii beneficiarului, prin semnatura si stampila pe documentele ( devizele de lucrari ale furnizorului).

    15. **Începere, finalizare, întârzieri, sistare**

   15.1. - (1) Furnizorul are obligaţia de a începe prestare serviciilor de grafică, livrarea materialelor promotionale si montare/demontare în timpul cel mai scurt posibil de la primirea ordinului de începere a contractului/ comenzii, conform termenelor din documentatie.

    (2) În cazul în care furnizorul suferă întârzieri şi/sau suportă costuri suplimentare, datorate în exclusivitate achizitorului, părţile vor stabili de comun acord:

   a) prelungirea perioadei de prestare a serviciului/livrare a bunurilor; şi

   b) totalul cheltuielilor aferente, dacă este cazul, care se vor adăuga la preţul contractului.

   15.2   În cazul în care:

  i) orice motive de întârziere, ce nu se datorează furnizorului; sau

  ii) alte circumstanţe neobişnuite, susceptibile de a surveni altfel decât prin încălcarea contractului de către prestator, îndreptăţesc furnizorul de a solicita prelungirea perioadei de prestare a serviciilor sau a oricărei faze a acestora, atunci părţile vor revizui, de comun acord, perioada de prestare/livrare şi vor semna un act adiţional.

   15.3. - Dacă pe parcursul îndeplinirii contractului furnizorul nu respectă graficul de livrare/prestare, acesta are obligaţia de a notifica acest lucru, în timp util, achizitorului. Modificarea datei/perioadelor de livrare/prestare asumate în graficul de prestare se face cu acordul părţilor, prin act adiţional.

   15.4. - În afara cazului în care achizitorul este de acord cu o prelungire a termenului de execuţie, orice întârziere în îndeplinirea contractului dă dreptul achizitorului de a solicita penalităţi furnizorului.

   16. **Ajustarea preţului contractului**

   16.1. - Pentru serviciile prestate, plăţile datorate de achizitor furnizorului sunt tarifele declarate în propunerea financiară.

    17. **Amendamente**

   17.1. - Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, numai în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii contractului.

18. **Subcontractanţi**

   18.1. - Furnizorul are obligaţia, în cazul în care subcontractează părţi din contract, de a încheia contracte cu subcontractanţii desemnaţi, în aceleaşi condiţii în care el a semnat contractul cu achizitorul.

   18.2. - (1) Furnizorul are obligaţia de a prezenta la încheierea contractului toate contractele încheiate cu subcontractanţii desemnaţi.

   (2) Lista subcontractanţilor, cu datele de recunoaştere ale acestora, precum şi contractele încheiate cu aceştia se constituie în anexe la contract.

   18.3. - (1) Furnizorul este pe deplin răspunzător faţă de achizitor de modul în care îndeplineşte contractul.

   (2) Subcontractantul este pe deplin răspunzător faţă de prestator de modul în care îşi îndeplineşte partea sa din contract.

   (3) Furnizorul are dreptul de a pretinde daune-interese subcontractanţilor dacă aceştia nu îşi îndeplinesc partea lor din contract.

   18.4. - Furnizorul poate schimba oricare sub contractant numai dacă acesta nu şi-a îndeplinit partea sa din contract. Schimbarea subcontractantului nu va schimba preţul contractului şi va fi notificată achizitorului.

    19. **Cesiunea**

   19.1. - Furnizorul are obligaţia de a nu transfera total sau parţial obligaţiile sale asumate prin contract.

   19.2. – Furnizorul poate cesiona dreptul sau de a incasa contravaloarea serviciilor prestate in conditiile prevazute de dispozitiile Codului Civil.

19.3 - Solicitarile de plata catre terti pot fi onorate numai dupa operarea unei cesiuni in conditiile art. 19.2.

20. **Forţa majoră**

   20.1. - Forţa majoră este constatată de o autoritate competentă.

   20.2. - Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

   20.3. - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

 20.4. - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

   20.5. - Dacă forţa majoră acţionează sau se estimează că va acţiona o perioadă mai mare de 6 luni, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna dintre părţi să poată pretindă celeilalte daune-interese.

    21. **Soluţionarea litigiilor**

   21.1. - Achizitorul şi furnizorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

   21.2. - Dacă după 15 zile de la începerea acestor tratative, achizitorul şi furnizorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti din România.

    22. **Limba care guvernează contractul**

   22.1. - Limba care guvernează contractul este limba română.

    23. **Comunicări**

   23.1. - (1) Orice comunicare dintre părţi, referitoare la îndeplinirea prezentului contract, trebuie să fie transmisă în scris.

    (2) Orice document scris trebuie înregistrat atât în momentul transmiterii, cât şi în momentul primirii.

   23.2. - Comunicările între părţi se pot face şi prin telefon, telegramă, telex, fax sau e-mail, cu condiţia confirmării în scris a primirii comunicării.

    24. **Legea aplicabilă contractului**

   24.1. - Contractul va fi interpretat conform legilor din România.

    Părţile au înţeles să încheie astăzi, data semnării……………, prezentul contract în două exemplare, câte unul pentru fiecare parte.

**ACHIZITOR PRESTATOR**

**Instituția Prefectului – judetul Bihor**

**Prefect Administrator**

Ioan Mihaiu

Sef Serviciu Juridic,

Alice Lupeș Viză CFP

|  |
| --- |
|  |
|  |
|  |
|  |
|  |